

**ประกาศเทศบาลตำบลศรีธาตุ**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

...........................................................

ตามเจตนารมณ์ของรัฐธรรมนูญแห่งราชอาณาจักรไทย พ.ศ.๒๕๖๐ , พระราชบัญญัติข้อมูลข่าวสาร พ.ศ. ๒๕๔๐ , พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ ยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐ - ๒๕๖๔) และนโยบายของรัฐบาล ข้อที่ ๑๐ การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการพร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ ประกอบกับ ตามที่เทศบาลตำบลศรีธาตุได้จัดทำแผนป้องกันการทุจริต ๔ ปี พ.ศ. ๒๕๖๑ ถึง ๒๕๖๔ และได้ดำเนินการปรับปรุงแก้ไข แผนปฏิบัติการป้องกันการทุจริต ของเทศบาลตำบลศรีธาตุ เป็นแผนปฏิบัติการป้องกันการทุจริต ๓ ปี พ.ศ. ๒๕๖๒ ถึง ๒๕๖๔ นั้น

เพื่อขับเคลื่อนแผนปฏิบัติการป้องกันการทุจริตของเทศบาลตำบลศรีธาตุ พร้อมกับการขับเคลื่อนยุทธศาสตร์ชาติ ฯ ให้เกิดเป็นรูปธรรม เทศบาลตำบลศรีธาตุ จึงได้ประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม เพื่อกำหนดเป็นนโยบายคุณธรรมและความโปร่งใสของเทศบาล ฯ ให้มีมาตรฐานและยึดถือเป็นแนวทางปฏิบัติภายในเทศบาลตำบลศรีธาตุ เป็นไปตามเจตจำนงต่อต้านการทุจริต ตาม แนวนโยบายของผู้บริหารของเทศบาลตำบลศรีธาตุ ในด้านความโปร่งใส สามารถตรวจสอบได้ เปิดโอกาส ให้ผู้รับบริการ หรือผู้มีส่วนได้ส่วนเสียเข้ามามีส่วนร่วมในการดำเนินงานของเทศบาลในทุกระดับ ดังนี้

๑. กำหนดให้คณะผู้บริหาร ประกาศเจตจำนงในการบริหารเทศบาล อย่างซื่อสัตย์สุจริต โปร่งใส และเป็นไปตามหลักธรรมาภิบาล โดยเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียและ บุคคลภายนอกทราบ

๒. กำหนดบทบาทหน้าที่ของผู้บริหารในระดับต่าง ๆ ให้ครอบคลุมถึงการประพฤติตนเป็น แบบอย่างที่ดีการควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกันระหว่าง ผลประโยชน์ส่วนตนกับผลประโยชน์ส่วนรวม รวมถึงการสอดส่องดูแลเกี่ยวกับผลประโยชน์ทับซ้อนของ ผู้ใต้บังคับบัญชา

๓. กำหนดบทบาทหน้าที่ของบุคลากรทุกระดับ ให้ครอบคลุมถึงการสอดส่องและร่วมกัน ป้องกัน การกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลย เพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่างๆ

๔. กำหนดจรรยาบรรณของบุคลากรทุกระดับ ให้ครอบคลุมถึง

๔.๑ การไม่ใช้ตำแหน่งหน้าที่ในการแสวงหาประโยชน์ใด ๆ ให้แก่ตนเองหรือผู้อื่น

๔.๒ การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใด ๆ ให้แก่ตนเองหรือผู้อื่น

/๔.๓ การไม่กระทำ…

-๒-

๔.๓ การไม่กระทำการใด ๆ อันเป็นการเบียดบังผลประโยชน์ที่เป็นตัวเงินหรือ ผลประโยชน์อื่นใด ในการปฏิบัติงานหรือเกี่ยวข้องกับงานของหน่วยงาน

๔.๔ การไม่นำข้อมูลความลับของหน่วยงาน ไปแสวงหาประโยชน์ส่วนตัว ประโยชน์ของ พวกพ้องและครอบครัว

๔.๕ การไม่นำเงิน บุคลากร และทรัพย์สินใดๆ ของหน่วยงานไปใช้เพื่อประโยชน์ส่วนตน หรือผู้อื่น

๔.๖ การไม่ใช้เวลางาน ในการแสวงหาประโยชน์ส่วนตน

๔.๗ การไม่รับงานและปฏิบัติงานภายนอก ที่ก่อให้เกิดผลประโยชน์ขัดแย้งกับหน่วยงาน ไม่ว่าจะเป็นการปฏิบัติงานชั่วคราวหรือถาวร เว้นแต่จะได้รับการอนุญาตเป็นการเฉพาะจากผู้บริหาร

๔.๘ การไม่นำความสัมพันธ์ส่วนตัว มาประกอบการใช้ดุลพินิจในการให้คุณให้โทษ การพิจารณาตัดสิน/อนุมัติโครงการ การดำเนินการจัดซื้อจัดจ้าง หรือเป็นเหตุในการเลือกปฏิบัติ

๕. กำหนดให้ฝ่ายทรัพยากรบุคคลจัดทำคู่มือเกี่ยวกับการปฏิบัติงานของบุคลากรเพื่อ หลีกเลี่ยงการขัดกันระหว่างผลประโยชน์ส่วนตนกับผลประโยชน์ส่วนรวม โดยพิจารณาถึงนโยบายความขัดแย้งทางผลประโยชน์ของเทศบาลตำบลศรีธาตุ และกฎหมายและระเบียบข้อบังคับที่เกี่ยวข้อง

๖. กำหนดให้ สำนักปลัดฯ (ฝ่ายทรัพยากรบุคคล) กองคลัง กองยุทธศาสตร์และงบประมาณ เป็นหน่วยงานหลัก จัดอบรมและสร้างช่องทางการรับรู้แก่บุคลากรเพื่อสร้างความตระหนัก และความรู้ ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม

๗. กำหนดให้ หน่วยงานหลักตามข้อ ๖ ที่รับผิดชอบการดำเนินงานด้านการส่งเสริมความรู้ด้านผลประโยชน์ทับซ้อน รวมถึงระบบการบริหารและระบบสนับสนุนที่สำคัญของหน่วยงาน จัดทำคู่มือและแนวทาง ปฏิบัติในการหลีกเลี่ยงและป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

๘. กำหนดให้ผู้บริหารและบุคลากรที่มีส่วนเกี่ยวข้องในการพิจารณาและอนุมัติโครงการ หรือ รับผิดชอบในการจัดซื้อจัดจ้าง ลงนามในแบบฟอร์มรับรองการไม่มีส่วนเกี่ยวข้องและไม่มีส่วนได้ส่วนเสียใด ๆ กับผู้เสนองานและผู้เสนอราคาในโครงการหรือการดำเนินการนั้น ๆ หรือเปิดเผยความมีส่วนเกี่ยวข้องและการ มีส่วนได้ส่วนเสียให้ทราบล่วงหน้า ซึ่งต้องได้รับอนุญาตเป็นการเฉพาะ หรือได้รับอนุมัติในหลักการจาก ผู้บริหารก่อนจึงจะเข้าร่วมการพิจารณาอนุมัติและดำเนินการจัดซื้อจัดจ้างดังกล่าวได้

๙. กำหนดให้ผู้บริหารและบุคลากรคณะจัดทำรายงานเปิดเผยรายการที่สงสัยว่าตนเองหรือ ญาติที่มีความเกี่ยวดองในครอบครัว มีผลประโยชน์ที่ขัดกันกับผลประโยชน์ของหน่วยงาน เป็นประจำทุกปี และทุกครั้งที่พบรายการตามที่ระบุ โดยจัดส่งรายงานดังกล่าวต่อผู้บังคับบัญชา

๑๐. กำหนดให้การรับบริจาคต้องได้รับการอนุมัติจากผู้บังคับบัญชา และหัวหน้าหน่วยงาน และกระทำอย่างโปร่งใส โดยมีวัตถุประสงค์ในการบริจาคที่ชัดเจนและจะต้องไม่เป็นการบริจาค ที่ทำขึ้นเพื่อ ปกปิดการให้สินบน และให้มีการบันทึกข้อมูลทางบัญชีที่ถูกต้องตามความเป็นจริง

๑๑. กำหนดให้มีช่องทางเพื่อให้บุคคล หรือหน่วยงานภายนอก สามารถแจ้งข้อมูลทางลับแก่ ผู้ดูแล เกี่ยวกับการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม

๑๒. กำหนดให้มีกระบวนการให้ความเป็นธรรมและปกป้องผู้บริหารและบุคลากรที่รายงาน ให้ข้อมูลเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม

/๑๓. กำหนดให้…

-๓-

๑๓. กำหนดให้มีการดำเนินการทางวินัย ทางปกครอง และทางกฎหมาย ตามความเหมาะสม ต่อผู้บริหารและบุคลากรซึ่งถูกตัดสินว่าได้กระทำความผิดที่เกี่ยวข้องกับการขัดกันระหว่างผลประโยชน์ส่วนตน กับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลการมีส่วนได้ส่วนเสียอัน เป็นเท็จรวมถึงการเพิกเฉยต่อการกระทำผิด หรือการรับทราบว่ามีการกระทำความผิดแต่ไม่ดำเนินการจัดการ ให้ถูกต้อง


๑๔. ให้การสนับสนุน ยกย่อง ชมเชย ให้รางวัลแก่ผู้บริหารและบุคลากรที่มีความซื่อตรง ซื่อสัตย์สุจริต มีธรรมาภิบาลในการปฏิบัติงาน สนับสนุนการขับเคลื่อนการดำเนินการเพื่อป้องกันการทุจริต และการขัดกันระหว่างผลประโยชน์ส่วนตนกับผลประโยชน์ส่วนรวม

๑๕. กำหนดให้งานบริหารจัดการความเสี่ยงจัดทำรายงานประเมินความเสี่ยงและการบริหาร จัดการความเสี่ยงด้านการดำเนินงานที่อาจก่อให้เกิดการทุจริต และการขัดกันระหว่างผลประโยชน์ส่วนตนกับ ผลประโยชน์ส่วนรวม โดยรายงานต่อคณะกรรมการจัดวางระบบควบคุมภายในเพื่อพิจารณา อย่างน้อย ปีละ ๑ ครั้ง

๑๖. กำหนดให้หน่วยงานที่ได้รับการประเมินว่ามีความเสี่ยงด้านการดำเนินงานที่อาจ ก่อให้เกิดการทุจริตและการขัดกันระหว่างผลประโยชน์ส่วนตนกับผลประโยชน์ส่วนรวม ดำเนินการจัดกิจกรรม เพื่อลดและป้องกันความเสี่ยงด้านการดำเนินงานที่อาจก่อให้เกิดการทุจริต และการขัดกันระหว่างผลประโยชน์ ส่วนตนกับผลประโยชน์ส่วนรวม

๑๗. กำหนดให้คณะกรรมการตรวจสอบภายในสนับสนุนและส่งเสริมให้มีกระบวนการ ตรวจสอบและควบคุมภายในที่เหมาะสมและมีประสิทธิภาพในการป้องกันการขัดกันระหว่างผลประโยชน์ส่วน ตนกับผลประโยชน์ส่วนรวม

๑๘. กำหนดให้หน่วยตรวจสอบภายใน และหน่วยงานที่เกี่ยวข้อง รายงานผลการดำเนินการใน การตรวจสอบและควบคุมภายใน รวมถึง การดำเนินการที่เกี่ยวข้องกับการขัดกันระหว่างผลประโยชน์ส่วนตน กับผลประโยชน์ส่วนรวม ต่อคณะกรรมการจัดวางระบบควบคุมภายใน ให้ผู้บริหารทราบอย่าง น้อย ปี ละ ๑ ครั้ง

 จึงประกาศให้ทราบโดยทั่วกัน

ประกาศ ณ วันที่ ๒๔ เดือน พฤศจิกายน พ.ศ. ๒๕๖๔

(นายถาวร นันทะแสง)

นายกเทศมนตรีตำบลศรีธาตุ